Document ID: 32008R1167

PADOMES REGULA (EK) Nr. 1167/2008
(2008. gada 24. oktobris),
ar kuru groza un atjaunina Regulu (EK) Nr. 1334/2000, ar ko nosaka Kopienas režīmu divējāda lietojuma preču un tehnoloģiju eksporta kontrolei
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Padomes Regulā (EK) Nr. 1334/2000 (1) divējāda lietojuma precēm (ietverot programmatūru un tehnoloģijas) paredzēts noteikt efektīvu kontroli gadījumos, kad tās eksportē no Kopienas.
(2)
Lai dalībvalstis un Kopiena varētu izpildīt starptautiskās saistības, Regulas (EK) Nr. 1334/2000 I pielikumā iekļauts šīs regulas 3. pantā minētais kopējais divējāda lietojuma preču un tehnoloģiju saraksts, ar ko īsteno to divējāda lietojuma preču un tehnoloģiju kontroli, par ko ir panāktas starptautiskas vienošanās, tostarp Vasenāras nolīgums, Raķešu tehnoloģiju kontroles režīms (MTCR), Kodolmateriālu piegādātāju valstu grupa (NSG), Austrālijas grupa un Konvencija par ķīmiskajiem ieročiem (CWC).
(3)
Regulas (EK) Nr. 1334/2000 11. pantā paredzēts atjaunināt I un IV pielikumu atbilstīgi tiem attiecīgajiem pienākumiem un saistībām, un visiem to grozījumiem, kurus katra dalībvalsts ir pieņēmusi, būdama starptautisko ieroču neizplatīšanas režīmu un eksporta kontroles pasākumu dalībniece vai ratificēdama attiecīgos starptautiskos nolīgumus.
(4)
Regulas (EK) Nr. 1334/2000 I un IV pielikums būtu jāgroza, lai ņemtu vērā izmaiņas, o pēc grozījumiem, uri minētajos pielikumos izdarīti ar Regulu (EK) Nr. 1183/2007 (2), ir pieņemtas Vasenāras nolīgumā, Austrālijas grupā un MTCR.
(5)
Lai eksporta kontroles iestādēm un uzņēmējiem būtu vieglāk izmantojams atsauces materiāls, būtu jāpublicē Regulas (EK) Nr. 1334/2000 pielikumu atjaunināta un konsolidēta versija.
(6)
Tāpēc attiecīgi būtu jāgroza Regula (EK) Nr. 1334/2000,
IR PIEŅĒMUSI ŠO REGULU.
1. pants
Regulas (EK) Nr. 1334/2000 pielikumus aizstāj ar tekstu šīs regulas pielikumā.
2. pants
Šī regula stājas spēkā trīsdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 24. oktobrī.

Labels: 12
7
3
5